The Dreaming

The Dreaming er Kate Bushs fjerde studioalbum, utgitt i 1982 på EMI. Dette er det første albumet hun produserte på egen hånd og blir ofte karakterisert som hennes mest ukommersielle og eksperimentelle utgivelse. Musikken blir ofte referert til som «kunstrock» og «progressiv rock».
The Dreaming nådde topp 3 på UK Albums Chart og ble sertifisert til sølv av BPI, men solgte i utgangspunktet mindre enn hennes tidligere utgivelser, og ble møtt med blandet kritikk. Fem singler fra albumet ble gitt ut, inkludert «Sat in Your Lap» og tittelsporet.
Albumets status har forbedret seg betydelig de siste tiårene. En offentlig meningsmåling utført av NPR rangerte The Dreaming som det 24. beste albumet noensinne er laget av en kvinnelig artist. Slant Magazine oppførte albumet som nr. 71 på listen over «Beste album på 1980-tallet». Det er også inkludert i boken 1001 Albums You Must Hear Before You Die,  Mojos «Topp 50 eksentriske album gjennom tidene» og The Words «Great Underrated Albums of Our Time» -liste. Musikere som Björk og Big Boi har oppgitt The Dreaming som et av sine favorittalbum.


== Innspilling og komposisjon ==
Bushs tredje album Never for Ever hadde vært en ko-produksjon mellom henne og Jon Kelly. For sitt fjerde album valgte hun å produsere verket helt selv. Med sin nyvunne frihet eksperimenterte Bush med produksjonsteknikker og brukte et mangfold av musikalske stiler. Hun gjorde omfattende bruk av Fairlight CMI digital sampling-synthesizer, som hun først hadde brukt på Never for Ever. Hun samarbeidet også med en rekke ingeniører, inkludert Nick Launay, som tidligere hadde jobbet med artister som Public Image Ltd. og Phil Collins. Opptakene begynte omkring utgivelsen av Never for Ever, og den første demo for «Sat in Your Lap» var klar i september 1980, inspirert av at Bush deltok på en Stevie Wonder-konsert.
Ifølge kritikeren Simon Reynolds, presset Bush, «bevæpnet med Fairlight og andre toppmoderne maskiner, hennes eksisterende maksimalistiske tendenser til randen av overbelastning.» I juni 1981 ble den første singelen gitt ut, «Sat in Your Lap», som klatret til nr. 11 i Storbritannia. Resten av albumet gikk sakte å ferdigstille, og Bush sa at hun led av skrivesperre. Sommeren 1981 jobbet Bush med albumet i Abbey Road Studios og Odyssey Studios, i tillegg til å jobbe med de irske bandene Planxty og The Chieftains i Dublin. Etter lange dager i studio bestemte Bush seg for å ta en pause fra albumet i siste del av 1981 og gjenopptok arbeidet i de første månedene av 1982 - The Dreaming ble fullført i perioden januar til mai 1982 i Advision Studios.
The Dreaming har blitt karakterisert som en eksperimentell utgivelse. Det blir tatt i bruk folkeinstrumenter som mandoliner, uilleann pipes og didgeridoos, skiftende taktartsangivelser og teksturer, polyrytmisk perkusjon, sampling og vokallooper. Sangene henter inspirasjon fra en rekke kilder, inkludert gamle krimfilmer («There Goes a Tenner»), en dokumentarfilm om krigen i Vietnam («Pull Out the Pin»), aboriginernes situasjon («The Dreaming»), Houdinis liv («Houdini») og Stephen Kings roman The Shining («Get Out of My House»). Andre spor berører mer personlige problemer; «Sat in your Lap» handler om følelser av eksistensiell frustrasjon og søken etter kunnskap, mens «Leave It Open» snakker om behovet for å erkjenne og uttrykke de mørkere sidene av ens personlighet.


== Sporliste ==
Side 1:

«Sat In Your Lap» – 3:29
«There Goes a Tenner» – 3:24
«Pull Out the Pin» – 5:26
«Suspended in Gaffa» – 3:54
«Leave it Open» – 3:20Side 2:

«The Dreaming» – 4:41
«Night of the Swallow» – 5:22
«All the Love» – 4:29
«Houdini» – 3:48
«Get Out of My House» – 5:25


== Personell ==
Kate Bush – piano, strengeinstrumenter, komponist, keyboards, vokal, produsent, Fairlight
Jimmy Bain – bass
Ian Bairnson – akustisk gitar, gitar, vokal, bakgrunnsvokal
David Gilmour – vokal, bakgrunnsvokal
Geoffrey Downes – trompet, trompetarrangement
Percy Edwards – lydeffekter, vokal
Stuart Elliott – perkusjon, trommer
Rolf Harris – didgeridoo
Preston Heyman – trommer
Dónal Lunny – bouzouki
Dave Lawson – synthesizer, synclavier, strengearrangementer
Sean Keane – fiolin
Alan Murphy – gitarer
Liam O'Flynn – blikkfløyte
Danny Thompson – bass
Del Palmer – bass, båndløs bass, vokal
Eberhard Weber – bass
Bill Whelan – hornarrangement, strengearrangement
Gordon Farrell – vokal
Brian Bath – gitarer
Stewart Arnold – vokal, bakgrunnsvokal
Gary Hurst – vokal, bakgrunnsvokal
Richard Thornton – vokal, koring
Esmail Sheikh – trommer
Paddy Bush – Munnspill, mandolin, vokaler
Haydn Bendall – lydtekniker
Hugh Padgham – lydtekniker
Nick Launay – lydtekniker
Paul Hardiman – vokaler, lydtekniker, miksing
John Barrett – assisterende lydtekniker
Nick Cook – assisterende lydtekniker
Howard Gray – assisterende lydtekniker
Danny Dawson – assisterende lydtekniker
David Taylor – assisterende lydtekniker, mikseassistent


== Litteratur ==
Dimery, Robert m.fl. (2006). 1001 album du må høre før du dør. Oslo: Orion Forlag AS. s. 495. ISBN 82-458-0759-1. 


== Referanser ==


== Eksterne lenker ==
(en) The Dreaming på Discogs 
(en) The Dreaming på MusicBrainz 
(en) The Dreaming på Spotify 
(en) The Dreaming på AllMusic